Toimintakeskus tulee Asemakadulle entisen Valintatalon tiloihin. Toimintakeskukseen tulee muun muassa kahvila ja muslimien rukoushuone.

Mistä on kyse? Monikulttuurinen toimintakeskus aloittaa Kouvolassa elokuussa

Kouvolan Korttelikotiyhdistyksen mukaan tiloihin yritetään etsiä vuokrlaisiksi vielä joitakin järjestöjä

Toimintakeskus tarjoaa neuvontaa muun muassa maahanmuuttajille ja nuorille

Tiloissa tulee toimimaan muun muassa kahvila ja muslimien rukoushuone

Monikulttuurinen toimintakeskus aloittaa toimintansa Kouvolassa elokuun loppuun mennessä. Vuokrasopimus on solmittu Cumuluksen kiinteistössä Asemakadulla sijaitsevasta tilasta, josta alkuvaiheessa olisi käytössä 250 neliötä.

Keskuksen on tarkoitus toimia eri kulttuurien kohtauspaikkana, jossa on tarjolla neuvontaa maahanmuuttajille ja nuorille. Tiloissa tulee toimimaan ainakin muslimien rukoushuone, Kouvolan Korttelikotiyhdistys, kahvila sekä seurakunnan maahanmuuttajatyön projekti.

Tuomo Saarinen Kouvolan Korttelikotiyhdistyksestä kertoo, että tiloihin yritetään houkutella vielä joitakin järjestöjä. Kiinteistössä tehdään vielä jonkin verran kunnostustöitä. Kaupunki ei näillä näkymin ole tukemassa keskusta rahallisesti.